মানুষ এখন আগের চেয়ে অনেক বেশি ডেটা ব্যবহার করছে মোবাইল ফোনে। বিনোদন, শিক্ষাসহ আরও নানা কাজে মোবাইল ডেটার ব্যবহার হচ্ছে।আর গ্রাহক প্রতি মাসে ডেটা ব্যবহারের দিক থেকে এগিয়ে গ্রামীণফোন। গ্রাহকের বিচারে দেশের সবচেয়ে বড় অপারেটরটির তিন কোটি ইন্টারনেট গ্রাহক এখন গড়ে মাসে ৭৫৪ এমবি ডেটা ব্যবহার করছেন। জুলাই থেকে সেপ্টেম্বর সময়ের গড় হিসাব এটি। এর ঠিক এক বছর আগেও ইন্টারনেট গ্রাহক প্রতি ডেটার ব্যবহার ছিল মাসে ৫৮৯ এমবি।